b'\n_START_ARTICLE_\nKotlas\n_START_SECTION_\nKasaysayan\n_START_PARAGRAPH_\nMaaaring tinitirhan na ang lugar mula sinaunang panahon, ngunit binigyan lamang ito ng opisyal na katayuang panlungsod ng Provisional Government ng Rusya noong Hunyo\xc2\xa016, 1917, noong bahagi ito ng Vologda Governorate. Noong 1918, inilipat ang pamamahala ng lugar sa bagong-tatag na Northern Dvina Governorate, at noong 1924 binuwag ang mga uyezd upang mabigyang-daan ang mga bagong paghahati, ang mga raion (distrito). Itinatag ang Kotlassky District noong Hunyo\xc2\xa025, 1924. Noong 1929, isinama ang Northern Dvina Governorate sa Northern Krai, na naging Northern Oblast noong 1936. Noong 1937, hiniwalay ang oblast sa Arkhangelsk Oblast at Vologda Oblast. Nanatili sa Arkhangelsk Oblast ang kapuwang Kotlassky District at lungsod ng Kotlas magmula noon.\n_START_SECTION_\nDemograpiya\n_START_PARAGRAPH_\nPopulasyon: 60,562\xe2\x80\x89(Senso 2010); 60,647\xe2\x80\x89(Senso 2002); 68,021\xe2\x80\x89(Senso 1989).\n_START_SECTION_\nEkonomiya at transportasyon\n_START_PARAGRAPH_\nAng Kotlas ay isang sentro ng industriyang pagtotroso. Isa rin itong mahalagang pantalang pang-ilog at sentro ng daambakal. Matatagpuan ito sa daambakal na nag-uugnay ng gitnang Rusya sa Republika ng Komi. Dito sumasangay patimog-silangan ang daambakal papuntang Kirov mula sa pangunahing linya, at kinokonekta ang Konosha at Vorkuta._NEWLINE_Madadaanan ng mga sasakyang pantubig ang mga ilog ng Northern Dvina at Vychegda; may palagiang pampasaherong paglalayag sa Ilog Vychegda. Iniuugnay ng mga daan ang Kotlas sa Veliky Ustyug (at Vologda at Kostroma) sa timog, Syktyvkar sa silangan, at Arkhangelsk sa hilaga. May palagiang pampasaherong trapiko ng bus na nagmumula sa Kotlas._NEWLINE_Pinaglilingkuran ang lungsod ng Paliparan ng Kotlas at tahanan ito ng baseng panghimpapawid ng Savatiya.'